టబు

టబు హైదరాబాదులో పుట్టి ముంబైలో స్థరపడిన సినిమా నటి. ఈమె నటి ఫరాహ్ చెల్లెలు, నటి దివ్యభారతి యొక్క స్నేహితురాలు. దివ్యభారతి ద్వారా దర్శకుడు రాఘవేంద్రరావుకు పరిచయం కాబడి తద్వారా కూలీ నెంబర్ వన్ చిత్రంతో తెలుగుతెరపై తెరంగేట్రం చేసింది.

నేపధ్యము
అసలు పేరు తబుస్సుమ్ హష్మి. 1971 నవంబరు 4న హైదరాబాదీ‌ ముస్లిం కుటుంబంలో జన్మించింది. తండ్రి జమాల్ అలీ హష్మి, తల్లి రిజ్వానా. ఆమె తల్లి ఒక పాఠశాల అధ్యాపకురాలు. బాల్యంలో ఉండగానే తల్లిదండ్రులిద్దరూ విడిపోయారు. అధ్యాపకులైన అమ్మమ్మ, తాతయ్యల దగ్గర పెరిగింది. హైదరాబాద్‌లోని సెయింట్ ఆన్స్ హై స్కూల్‌లో చదువుకొంది. ప్రముఖ నటులు షబానా అజ్మీ, బాబా అజ్మీలకి టబు స్వయానా మేనకోడలు. వాళ్లను స్ఫూర్తిగా తీసుకొని 1983లో హైదరాబాద్ నుంచి ముంబైకి వెళ్లింది. నిన్నటితరానికి చెందిన ప్రముఖ కథానాయిక ఫరానాజ్ కూడా టబుకి బంధువు అవుతారు.

నటజీవితము
1980లోనే కెమెరా ముందుకెళ్లింది. 'బజార్' అనే చిత్రంలో బాలనటిగా ఓ చిన్న పాత్ర పోషించింది. ఆ తర్వాత ఐదేళ్లకు 'హమ్ నే జవాన్' లో దేవానంద్‌కి కూతురిగా నటించింది. పద్నాలుగేళ్ల వయసులో చేసిన ఆ పాత్ర ద్వారా టబు బాలీవుడ్ వర్గాల్ని ఆకట్టుకొంది. బోణీకపూర్ తన సంస్థలో నిర్మించనున్న 'రూప్‌కీ రాణీ చోరోంకా రాజా', 'ప్రేమ్' చిత్రాల కోసం టబుని కథానాయికగా ఎంపిక చేసుకొన్నాడు. 'ప్రేమ్'లో సంజయ్‌కపూర్ సరసన నటించింది టబు. అయితే ఆ చిత్రం పూర్తి కావడానికి సుమారు ఎనిమిదేళ్లు పట్టింది. సుదీర్ఘకాలం తర్వాత విడుదలైనా, ఆ చిత్రం ఘోర పరాజయాన్ని చవిచూసింది. దీంతో టబుకి ఏ మాత్రం కలిసిరాలేదు

తెలుగు సినీరంగ ప్రవేశము
'కూలీ నెంబర్ 1' చిత్రంతో తెలుగులో కథానాయికగా పరిచయమైంది. 1987లో ప్రేక్షకుల ముందుకొచ్చిన ఆ చిత్రం చక్కటి ఆదరణ పొందింది. దగ్గుబాటి వెంకటేష్ సరసన నటించిన టబు గురించి తెలుగు ప్రేక్షకులంతా ప్రత్యేకంగా మాట్లాడుకొన్నారు. అంతలోనే హిందీ చిత్రాలతో మరింత బిజీ అయిపోయింది. 'విజయ్‌పథ్'లో అజయ్ దేవగణ్ సరసన నటించి తొలి విజయాన్నందుకొంది. ఇక ఆ చిత్రం తర్వాత మళ్లీ వెనుదిరిగి చూసుకోలేదు. 'సాజన్ చలే ససురాల్', 'జీత్' చిత్రాలు ఆమెని స్టార్ కథానాయికని చేశాయి. 90వ దశకమంతా బాగా కలిసొచ్చింది. అటు గ్లామర్ పాత్రలతోనూ, ఇటు నటనకు ప్రాధాన్యమున్న కథల్లోనూ నటించింది. హిందీలో చేసిన 'మాచీస్' చిత్రం టబుకి ఉత్తమ నటిగా జాతీయ పురస్కారాన్ని తెచ్చిపెట్టింది. పంజాబీ మహిళ పాత్రలో ఆమె ఒదిగిపోయిన విధానం అందరినీ ఆకట్టుకుంది. ఆ వెంటనే ప్రియదర్శన్ దర్శకత్వంలో కాలాపానీ చేసింది. అది కూడా గుర్తింపును తీసుకురావడంతోపాటు తమిళంలో అవకాశాల్ని తెచ్చిపెట్టింది.

కథానాయికగా టబు తెలుగుపై చెరగని ముద్ర వేసింది. చేసింది తక్కువ సినిమాలే అయినా, టబు అనగానే తెలుగు ప్రేక్షకులు 'మా కథానాయికే' అంటుంటారు. 'కూలీ నెంబర్ 1' తర్వాత చాలా రోజులకి 'నిన్నే పెళ్లాడతా'లో నటించింది. సినిమాలో నాగార్జునతో టబు కెమిస్ట్రీ గురించి ప్రేక్షకులు ప్రత్యేకంగా మాట్లాడుకొన్నారు. ఆ తర్వాత 'చెన్నకేశవరెడ్డి', 'ఆవిడా మా ఆవిడే', 'అందరివాడు', 'పాండురంగడు', 'ఇదీ సంగతి' తదితర చిత్రాల్లో నటించి అలరించింది. ఆమె తమిళంలో నటించిన 'కాదల్ దేశమ్' తెలుగులో 'ప్రేమదేశం'గా విడుదలై ఘనవిజయం అందుకొంది.

ఆమె ఆచితూచి కథల్ని ఎంచుకొంటుంది. మనసుకు నచ్చిన పాత్రల్లోనే నటిస్తుంది. దర్శకుడు, నిర్మాత తదితర విషయాలన్నింటినీ పరిగణనలోకి తీసుకొని నటిస్తుంది. అందుకే ఆమె ప్రయాణం కాస్త నిదానంగా సాగినట్టు అనిపిస్తుంటుంది. 'బార్డర్', 'విరాసత్', 'బివి నెంబర్ 1', 'హమ్ సాథ్ సాథ్ హై', 'హేరా ఫేరీ', 'అస్తిత్వ', 'చాందినీ బార్', 'మక్బూల్', 'చీనీ కమ్' తదితర చిత్రాలతో ఆమె ప్రయాణం బిజీబిజీగా సాగింది. తమిళంలోనూ 'కాదల్ దేశమ్', 'కండుకొండేన్ కండుకొండేన్'లాంటి సినిమాలు చేసింది. మలయాళంలో 'స్నేగితీయే', 'ఉరుమి'లాంటి చిత్రాల్లో నటించింది బెంగాలీ, మరాఠీ చిత్రాల్లోనూ నటించి తన అభిరుచిని చాటింది.

అంతర్జాతీయ చిత్రాలు
మీరానాయర్ దర్శకత్వంలో తెరకెక్కిన ఆంగ్ల చిత్రం 'ది నేమ్‌సేక్'లో టబు కీలక పాత్ర పోషించింది. 2012లో విడుదలైన 'లైఫ్ ఆఫ్ పై'లోనూ ఓ కీలక పాత్ర పోషించి అలరించింది. టబు హిందీలో చేసిన 'చీనీకమ్' కూడా అంతర్జాతీయ స్థాయిలో ఆదరణను చూరగొంది. ఆ చిత్రానికి అమెరికా, ఇంగ్లండ్‌లలో ప్రేక్షకులు బ్రహ్మరథం పట్టారు. భారత ప్రభుత్వం టబుకి పద్మశ్రీ పురస్కారాన్ని ప్రకటించింది. పలు అంతర్జాతీయ పురస్కారాలు సైతం ఆమెని వరించాయి.

వ్యక్తిగత జీవితము
టబు ఇంకా పెళ్ళి చేసుకోలేదు. ఆమె ప్రేమలో పడిందని పలు మార్లు మీడియాలో ప్రచారం సాగింది. అక్కినేని నాగార్జునతో సన్నిహితంగా మెలుగుతోందని, బాలీవుడ్ నిర్మాత సాజిద్ నడియాడ్‌వాలాతోనూ బంధం ఉందని అంటుంటారు. అయితే టబు మాత్రం, ''నా బాయ్‌ఫ్రెండ్స్ అంటూ చాలా మంది పేర్లు ప్రచారంలోకి వస్తుంటాయి. బాయ్‌ఫ్రెండ్స్ ఎంతమందైనా రావొచ్చు, పోవచ్చు.

అభిరుచులు
ఒక పత్రికా ముఖాముఖి లో తన అభిరుచులను ఈ విధముగా తెలియజేసింది.
ఖాళీ సమయాల్లో సంగీతం వింటుంటా. సినిమాలు చూస్తుంటా. చిన్న చిన్న పద్యాలు రాయడం ఓ హాబీ.
ఇష్టమైన కథానాయకులు... అమితాబ్ బచ్చన్, దేవానంద్, షారుఖ్‌ ఖాన్, అమీర్‌ ఖాన్, కమల్‌హాసన్, రజనీకాంత్.
ఇష్టమైన కథానాయికల గురించి చెప్పాల్సొస్తే శ్రీదేవి ముందు వరసలో ఉంటారు. రేఖ, నర్గీస్ నటనని కూడా అమితంగా ఇష్టపడతా. నాకు రోల్‌మోడల్... షబానా ఆజ్మీ.
నచ్చిన రంగులు... నలుపు, తెలుపు. నేను ధరించే దుస్తులు ఎక్కువగా ఆ రంగుల్లోనే ఉంటాయి.
ఇష్టమైన ప్రదేశాలు ముంబై, న్యూజిలాండ్.
ఇళయరాజా, ఎ.ఆర్.రెహమాన్ సంగీతం అంటే చెవికోసుకుంటా.
సీ ఫుడ్స్‌తో పాటు భారతీయ వంటకాల్ని ఇష్టంగా తింటా.
గాయకుల్లో ఎస్.పి.బాలసుబ్రహ్మణ్యం, హరిహరన్‌లంటే ఇష్టం.
తెలుగు, ఇంగ్లీష్, హిందీ, ఉర్దూ భాషలు బాగా మాట్లాడతాను.
ఎదుటివారిలో నచ్చేది... అమాయకత్వం, కష్టపడే తత్వం, ప్రకృతిని ప్రేమించే గుణం.
నచ్చనది... బద్దకం, అపరిశుభ్రత, కఠినత్వం.
నచ్చిన ఆటలు క్రికెట్, ఈత.

టబు నటించిన చిత్రాలు

 సంవత్సరం చిత్రం పాత్ర భాష ఇతర వివరాలు 1985  హమ్‌ నౌజవాన్  ప్రియ  హిందీ  బాలనటి 1991  కూలీ నెం 1  రంజని తెలుగు  1994  పెహలా పెహలా ప్యార్  సప్న ఉర్దూ  1994  విజయ్‌పథ్  మోహిని "మోనా"  హిందీ ఫిలింఫేర్ ఉత్తమ నూతన నటి 1995  ప్రేమ్  లచి/సోనియా జైట్లీ  హిందీ 1995  సాజన్ కీ బాహోమే  కవిత హిందీ 1995  సిసింద్రీ   తెలుగు ప్రత్యేక గీతం 1995  హకీకత్  సుధ హిందీ 1996  సాజన్ చలే ససురాల్  దివ్య ఖురానా  హిందీ 1996  కాలాపానీ  పార్వతి మలయాళం  Dubbed into Tamil as Siraichalai, Telugu as Kalapani and Hindi as Saza E Kalapani. 1996  కాదల్ దేశం  దివ్య తమిళం  తెలుగు లో ప్రేమదేశం గా విడుదలైంది 1996  హిమ్మత్  అంజు హిందీ 1996  తూ చోర్ మై సిపాహి  కాజల్ హిందీ 1996  జీత్  తుల్సి హిందీ Special appearanceప్రతిపాదన–ఫిలింఫేర్ ఉత్తమ సహాయనటి 1996  నిన్నే పెళ్లాడుతా  మహాలక్ష్మీ తెలుగు ఫిలింఫేర్ ఉత్తమ తెలుగు నటి 1996  మాచిస్  వీరేంద్ర హిందీ m:en:National Film Award for Best Actressప్రతిపాదన–ఫిలింఫేర్ ఉత్తమ నటి 1997  విరాసత్  జెహ్నా హిందీ Filmfare Award for Best Actress (Critics' Choice)Nominated–Filmfare Award for Best Actress 1997  దర్మియా  చిత్ర హిందీ 1997  బోర్డర్  కులదీప్ భార్య  హిందీ 1997  ఇరువర్  సెంతామరై తమిళ్ తెలుగులో ఇద్దరుగా విడుదల 1998  తాయిన్ మణికొండి  రాణి తమిళ్ 1998  చాచి 420  జానకి పాశ్వాన్  హిందీ 1998  ఆవిడా మా ఆవిడే  అర్చన తెలుగు 1998  2001:దో హజార్ ఏక్  బిల్లు హిందీ 1998  హనుమాన్  అంజఆంగ్లము  1999  కొహ్రామ్ ఇన్స్పెక్టర్ కిరణ్ పాక్టర్  హిందీ 1999  హం సాథ్ సాధ్ హై  సాధన హిందీ 1999  హు తు తు  పన్నా హిందీ Filmfare Award for Best Actress (Critics' Choice)Nominated–Filmfare Award for Best Actress 1999  బీవీ నెంబర్ 1  లవ్లీ హిందీ 1999  తక్షక్  సుమన్ హిందీ 2000  స్నేగితియే  ACP గాయత్రి తమిళ్ 2000  కవర్ స్టోరీ  జాస్మిన్ మలయాళం 2000  హేరా ఫేరీ  అనురాథా శివశంకర్ పనికర్ హిందీ 2000  కండుకొండేన్ కండుకొండేన్  సౌమియ తమిళ్ తెలుగులో ప్రియురాలు పిలిచింది 2000  తక్రీబ్ రోషిణి చౌబే  హిందీ 2000  దిల్ పే మత్ లే యార్  కామ్యా లాల్  హిందీ 2000  షికారి  సుమన్ హిందీ 2000  అస్తిత్వ  అదితి మరాఠీ  Filmfare Award for Best Actress (Critics' Choice)Nominated–Filmfare Award for Best Actress 2000  ఘాత్  కవిత చౌదరి  హిందీ 2001  దిల్ నే ఫిర్ యాద్ కియా  రోష్నీ బాత్రా హిందీ 2001  చాందినీ బార్  ముంతాజ్ అలీ అంసారీ హిందీ National Film Award for Best ActressNominated–Filmfare Award for Best Actress 2001  ఆందాని ఆఠనా ఖర్చా రుపయా  మీనా  హిందీ తెలుగు క్షేమంగా వెళ్ళి లాభంగా రండికి హిందీ పునర్నిర్మాణం 2002  మా తుఝే సలాం  కెప్టెన్ సోనియా ఖన్నా  హిందీ 2002  ఫిల్‌హాల్...  రేవా సింగ్  హిందీ 2002  చెన్నకేశవరెడ్డి  సీత తెలుగు 2002  జిందగీ ఖూబ్‌సూరత్ హై  షాలు హిందీ 2002  సాధియా  సావిత్రీ రావు హిందీ అతిథి పాత్ర 2003  అబర్ అరణ్య  అమ్రిత బెంగాలీ  2003  ఖంజర్: ది నైఫ్  శిల్ప హిందీ 2003  హవా  సంజన హిందీ 2003  జాల్ ది ట్రాప్  నేహా పండిట్  హిందీ 2003  మక్బూల్  నిమ్మి హిందీ 2004  మీనాక్షి: ఎ టేల్ ఆఫ్ త్రీ సిటీస్  మీనాక్షి/మరియా హిందీ 2005  సిల్‌సిలే  రెహానా హిందీ 2005  భాగ్‌మతి  భాగ్‌మతి హిందీ 2005  అందరివాడు  శాంతి తెలుగు 2006  షాక్ (సినిమా)  Geetha  తెలుగు 2006  ఫనా మాలిని త్యాగి  హిందీ 2007  సర్‌హద్ పార్  పమ్మి హిందీ 2007  ది నేమ్‌ సేక్  ఆషిమా గంగూలీ ఆంగ్లము 2007  చీనీ కమ్  నీనా వర్మ  హిందీ Filmfare Award for Best Actress (Critics' Choice) 2007  ఓం శాంతి ఓమ్  స్వీయ పాత్ర హిందీ Special appearance in song "Deewangi Deewangi" 2007 రాకిల్ పట్టు  గాయత్రీ వర్మ మలయాళం 2008  ఇదీ సంగతి  స్వరాజ్య లక్ష్మి  తెలుగు 2008  పాండురంగడు  అమృత తెలుగు  Nominated—m:en:Filmfare Award for Best Supporting Actress – Telugu 2010  తో బాత్ పక్కీ  రాజేశ్వరి హిందీ 2010  ఖుదా కసమ్  నీతు సింగ్  హిందీ 2011  ఉరుమి   మలయాళం Special appearance in song "Aaranne Aarane" 2012  లైఫ్ ఆఫ్ పై  గీత పటేల్  ఆంగ్లము 2013  డేవిడ్ ఫ్రెన్నీ హిందీ 2013  డేవిడ్  తమిళ్ 2014  జై హో గీతా అగ్నిహోత్రి  హిందీ  TBA  బందా యే బిందాస్ హై   హిందీ చిత్రీకరణ జరుగుతున్నది 2014  యాంగ్రీ బర్డ్ || || మలయాళం|| చిత్రీకరణ జరుగుతున్నది
|-
| 2014 || హైదర్ || || హిందీ|| చిత్రీకరణ జరుగుతున్నది
|-

| 2020|| అల వైకుంఠపురములో || టబు|| తెలుగు||
|-

| 2022|| భూల్ భులయా 2''  కనికా  శర్మ  హిందీ 2024క్రూ

 పురస్కారాలు 
సైమా అవార్డులు: ఉత్తమ సహాయనటి

 2020: అల వైకుంఠపురములో

వర్గం:తెలుగు సినిమా నటీమణులు
వర్గం:1970 జననాలు
వర్గం:తమిళ సినిమా నటీమణులు
వర్గం:ఫిలింఫేర్ అవార్డుల విజేతలు
వర్గం:హిందీ సినిమా నటీమణులు
వర్గం:పద్మశ్రీ పురస్కారం పొందిన తెలంగాణ మహిళలు
వర్గం:జీవిస్తున్న ప్రజలు
వర్గం:భారత జాతీయ చలనచిత్ర పురస్కార విజేతలు
వర్గం:హైదరాబాదు జిల్లా సినిమా నటీమణులు
వర్గం:ఈ వారం వ్యాసాలు